**AUN-QA Criterion 6 – Student Support Services**

**6.4. Co-curricular activities, student competition, and other student support services are shown to be available to improve learning experience and employability.**

สำนักหอสมุดในฐานะเป็นหน่วยงานสนับสนุนการเรียนการสอนของมหาวิทยาลัย ได้จัดให้มีการบริการฝึกอบรมให้ความรู้ เพื่อสนับสนุนการเรียนรู้ การเรียนการสอน และการวิจัย ซึ่งเป็นบริการสำคัญที่สำนักหอสมุดจัดขึ้นเพื่อให้บริการแก่ผู้รับบริการ ได้แก่ 1) นักศึกษาระดับปริญญาตรี 2) นักศึกษาระดับบัณฑิตศึกษา 3) บุคลากรสายวิชาการ 4) บุคลากรสายสนับสนุน ให้มีทักษะด้านการสืบค้นทรัพยากรสารสนเทศที่มีให้บริการทั้งภายในและภายนอกห้องสมุด การใช้งานฐานข้อมูลอิเล็กทรอนิกส์ ทักษะการใช้งานโปรแกรมต่าง ๆ ที่สำนักหอสมุดมีให้บริการ ตลอดจนความรู้และทักษะที่จะสนับสนุนให้ผู้รับบริการเท่าทันต่อการเปลี่ยนแปลงของโลกในปัจจุบัน ดำเนินการโดยฝ่ายบริการสารสนเทศ สำนักหอสมุด เป็นภาระงานหลักของฝ่ายฯ มีการวางแผนการฝึกอบรมให้กับนักศึกษา อาจารย์ นักวิจัย และบุคลากรมหาวิทยาลัยแม่โจ้ มีการวิเคราะห์และทบทวนการดำเนินงานให้บริการฝึกอบรมจากปีงบประมาณ 2564 ที่ผ่านมา โดยทบทวนในขั้นตอนของการกำหนดคอร์สสำหรับการให้บริการฝึกอบรม พบว่า คอร์สฝึกอบรมยังไม่ครอบคลุมทุกด้านของการสนับสนุนคุณลักษณะพิเศษของนักศึกษาและมาตรฐานผลการเรียนรู้ 5 ด้าน ของมหาวิทยาลัยแม่โจ้ อันได้แก่ 1) ด้านคุณธรรมและจริยธรรม 2) ด้านความรู้ 3) ด้านทักษะทางปัญญา 4) ด้านทักษะความสัมพันธ์ระหว่างบุคคลและความรับผิดชอบ 5) ด้านทักษะในการวิเคราะห์เชิงตัวเลข การสื่อสาร และการใช้เทคโนโลยีสารสนเทศ (อ้างอิง 1. [คุณลักษณะพิเศษของนักศึกษา และมาตรฐานผลการเรียนรู้ 5 ด้าน ระดับปริญญาตรี มหาวิทยาลัยแม่โจ้ ปรับปรุง พ.ศ. 2559 ทั้งนี้ ได้ผ่านความเห็นชอบจากที่ประชุมสภามหาวิทยาลัย ครั้งที่ 5/2559 วันที่ 13 พฤศจิกายน 2559](http://www.education.mju.ac.th/fileDownload/349.doc?v=23:17:43) 2. [คุณลักษณะพิเศษของนักศึกษา และมาตรฐานผลการเรียนรู้ 5 ด้าน ระดับปริญญาโท มหาวิทยาลัยแม่โจ้ ปรับปรุง พ.ศ. 2559](http://www.education.mju.ac.th/fileDownload/350.doc?v=23:17:43) 3. [คุณลักษณะพิเศษของนักศึกษา และมาตรฐานผลการเรียนรู้ 5 ด้าน ระดับปริญญาเอก มหาวิทยาลัยแม่โจ้ ปรับปรุง พ.ศ. 2559 ทั้งนี้ ได้ผ่านความเห็นชอบจากที่ประชุมสภามหาวิทยาลัย ครั้งที่ 1/2560 วันที่ 5 กุมภาพันธ์ 2560](http://www.education.mju.ac.th/fileDownload/351.doc?v=23:17:43)) และนำเอกสารดังกล่าว มาเป็นแนวทางในการจัดคอร์สฝึกอบรม เพื่อให้ครอบคลุมคุณลักษณะพิเศษของนักศึกษาและมาตรฐานผลการเรียนรู้ให้มากยิ่งขึ้น และยังสามารถสนับสนุนการ Reskill, Upskill สำหรับอาจารย์ นักวิจัยและผู้สนใจด้วยเช่นกัน โดยสามารถสรุปผลลัพธ์จากการพัฒนาได้ดังนี้

**การพัฒนากลุ่มคอร์สฝึกอบรมสนับสนุนด้านคุณธรรมและจริยธรรม**

|  |  |
| --- | --- |
| **ระดับ** | **คุณลักษณะพิเศษของนักศึกษาและมาตรฐานผลการเรียนรู้ที่สอดคล้องกับการดำเนินงานของสำนักหอสมุด** |
| ระดับปริญญาตรี | - |
| ระดับปริญญาโท | มีความยึดมั่นในความดีงามทางวิชาการ ซื่อสัตย์สุจริต มีวินัย และตรงต่อเวลา |
| ระดับปริญญาเอก | มีความยึดมั่นในความดีงามทางวิชาการ ซื่อสัตย์สุจริต มีวินัย และตรงต่อเวลา |
| **ผลลัพธ์** |
| **คอร์สฝึกอบรมในปี 2564 (เดิม)** | **คอร์สฝึกอบรมที่เพิ่มเติมในปี 2565 (ใหม่)** |
| - | 1) การใช้โปรแกรม Turnitin for Student Users |
|  | 2) การใช้โปรแกรม Turnitin for Instructor Users |

**การพัฒนากลุ่มคอร์สฝึกอบรมสนับสนุนด้านทักษะทางปัญญา**

|  |  |
| --- | --- |
| **ระดับ** | **คุณลักษณะพิเศษของนักศึกษาและมาตรฐานผลการเรียนรู้ที่สอดคล้องกับการดำเนินงานของสำนักหอสมุด** |
| ระดับปริญญาตรี | มีความสามารถเชิงคิดวิเคราะห์ สังเคราะห์ อย่างเป็นระบบ |
| ระดับปริญญาโท | มีความสามารถเชิงคิดวิเคราะห์ สังเคราะห์ และสร้างสรรค์อย่างเป็นระบบ |
| ระดับปริญญาเอก | มีวัฒนธรรมการวิจัยที่เข้มแข็ง มีความสามารถและทักษะการคิดวิเคราะห์ สังเคราะห์ และสร้างสรรค์อย่างเป็นระบบ |
| **ผลลัพธ์** |
| **คอร์สฝึกอบรมในปี 2564 (เดิม)** | **คอร์สฝึกอบรมที่เพิ่มเติมในปี 2565 (ใหม่)** |
| - | 1) การคิดเชิงออกแบบ (Design Thinking) |

**การพัฒนากลุ่มคอร์สฝึกอบรมสนับสนุนด้านความรู้**

|  |  |
| --- | --- |
| **ระดับ** | **คุณลักษณะพิเศษของนักศึกษาและมาตรฐานผลการเรียนรู้ที่สอดคล้องกับการดำเนินงานของสำนักหอสมุด** |
| ระดับปริญญาตรี | มีความสามารถในการบูรณาการเนื้อหาในสาขาวิชาชีพและสาขาวิชาที่เกี่ยวข้อง |
| ระดับปริญญาโท | มีความสามารถในการบูรณาการเนื้อหาในสาขาวิชาการของตนกับสาขาวิชาที่เกี่ยวข้อง |
| ระดับปริญญาเอก | มีความสามารถในการบูรณาการเนื้อหาในสาขาวิชาการของตนกับสาขาวิชาที่เกี่ยวข้อง |
| **ผลลัพธ์** |
| **คอร์สฝึกอบรมในปี 2564 (เดิม)** | **คอร์สฝึกอบรมที่เพิ่มเติมในปี 2565 (ใหม่)** |
| - | 1) Design for Print Ads and Online Ads |
|  | 2) Design for Motion Graphic |
|  | 3) Poster vs Infographic |

**การพัฒนากลุ่มคอร์สฝึกอบรมสนับสนุนด้านทักษะในการวิเคราะห์เชิงตัวเลข การสื่อสาร และการใช้เทคโนโลยีสารสนเทศ**

|  |  |
| --- | --- |
| **ระดับ** | **คุณลักษณะพิเศษของนักศึกษาและมาตรฐานผลการเรียนรู้ที่สอดคล้องกับการดำเนินงานของสำนักหอสมุด** |
| ระดับปริญญาตรี | 1) มีความสามารถใช้เทคโนโลยีสารสนเทศในการรวบรวมข้อมูล ติดต่อสื่อสาร จัดการและนำเสนอข้อมูลได้2) มีความสามารถนำเทคนิคทางสถิติ และทางคณิตศาสตร์พื้นฐานมาใช้ในการศึกษา ค้นคว้า วิเคราะห์และนำเสนอประเด็นต่าง ๆ ได้ |
| ระดับปริญญาโท | 1) มีความสามารถใช้เทคโนโลยีสารสนเทศในการรวบรวมข้อมูล คัดกรอง และนำเสนอข้อมูลได้2) มีความสามารถในการนำเสนอผลงานทางวิชาการในรูปสิ่งตีพิมพ์ในระดับชาติ |
| ระดับปริญญาเอก | 1) มีความสามารถใช้เทคโนโลยีสารสนเทศในการรวบรวมข้อมูล คัดกรอง และนำเสนอข้อมูลได้2) มีความสามารถในการนำเสนอผลงานทางวิชาการในรูปสิ่งตีพิมพ์ในระดับชาติและนานาชาติ |
|  |  |
| **ผลลัพธ์** |
| **คอร์สฝึกอบรมในปี 2564 (เดิม)** | **คอร์สฝึกอบรมที่เพิ่มเติมในปี 2565 (ใหม่)** |
| 1) การสืบค้นทรัพยากรสารสนเทศในห้องสมุด | 1) การสืบค้นฐานข้อมูลวิชาการทางด้านเกษตร CABI |
| 2) การสืบค้นสารสนเทศอิเล็กทรอนิกส์เพื่อการวิจัย | 2) การวิเคราะห์ข้อมูลทางสถิติด้วยโปรแกรม SPSS เบื้องต้น |
| 3) การใช้โปรแกรมจัดการทางบรรณานุกรม | 3) เทคนิคการใช้โปรแกรม Microsoft word สำหรับการทำรายงานการวิจัย |
| 4) การเขียนบรรณานุกรมและการอ้างอิงเบื้องต้น | 4) การคัดเลือกวารสารเพื่อการตีพิมพ์ |
|  | 5) การสร้างสื่อเพื่อการนำเสนอผลงานทางวิชาการ |

 นอกจากนี้ จากการดำเนินงาน พบว่า นักศึกษาและบุคลากรมีข้อจำกัดในการเข้าร่วมการฝึกอบรม เช่น ไม่สามารถมาเข้าร่วมการฝึกอบรมตามวันที่ เวลา และสถานที่ที่กำหนดไว้ได้ รวมถึงการอยู่ต่างวิทยาเขต เช่น มหาวิทยาลัยแม่โจ้ - แพร่ เฉลิมพระเกียรติ และมหาวิทยาลัยแม่โจ้ - ชุมพร และเพื่อเป็นการตอบสนองความต้องการในการเรียนรู้ที่แตกต่างกัน จึงมีการบันทึกการฝึกอบรมและนำออกเผยแพร่ผ่านช่องทางออนไลน์ YouTube: MJU Library และเว็บไซต์ MJU Library Academy เพื่อให้นักศึกษา อาจารย์ นักวิจัย และผู้สนใจ สามารถเรียนรู้ด้วยตนเองได้จากทุกที่ทุกเวลาตามที่ต้องการ ดังนี้

| **ลำดับ** | **คอร์สฝึกการอบรม** | **วันที่** | **การเข้าถึง** |
| --- | --- | --- | --- |
| 1 | การสร้างสื่อเพื่อการนำเสนอผลงานทางวิชาการ | 31 สิงหาคม 2565 | <https://www.youtube.com/watch?v=1oGq1NkGRZA> |
| 2 | การคัดเลือกวารสารเพื่อการตีพิมพ์ | 24 สิงหาคม 2565 | <https://www.youtube.com/watch?v=i9xM2ZV1Y5M>  |
| 3 | เทคนิคการใช้โปรแกรม Microsoft word สำหรับการทำรายงานการวิจัย | 10 สิงหาคม 2565 | <https://www.youtube.com/watch?v=b63t9ijrius> |
| 4 | การวิเคราะห์ข้อมูลทางสถิติด้วยโปรแกรม SPSS เบื้องต้น | 1 สิงหาคม 2565 | <https://www.youtube.com/watch?v=73tYOwH6e8w> |
| 5 | การใช้โปรแกรมจัดการบรรณานุกรม EndNote 20 สำหรับการเขียนวิทยานิพนธ์ ปัญหาพิเศษและรายงานวิชาการ | 25 กรกฎาคม 2565 | <https://www.youtube.com/watch?v=qNwxnpB6mO0> |
| 6 | การใช้โปรแกรมจัดการบรรณานุกรม EndNote 20 สำหรับการตีพิมพ์ผลงานทางวิชาการ | 8 มิถุนายน 2565 | <https://www.youtube.com/watch?v=fS-dtCFLDEs>  |
| 7 | Turnitin สำหรับ Student Users | 17 สิงหาคม 2565 | <https://www.youtube.com/watch?v=97USQM40G5k> |
| 8 | Turnitin สำหรับ Instructor Users | 18 เมษายน 2565 | <https://www.youtube.com/watch?=JjV6HnzCYFk>  |

 สำนักหอสมุด มีการประเมินผลความพึงพอใจด้านการให้บริการโดยได้จัดทำรายงานการศึกษาความพึงพอใจของผู้ใช้บริการสำนักหอสมุด มหาวิทยาลัยแม่โจ้ ประจำปี 2565 (อ้างอิง รายงานการศึกษาความพึงพอใจของผู้ใช้บริการสำนักหอสมุด มหาวิทยาลัยแม่โจ้ ประจำปี 2565) เพื่อประเมินผลความพึงพอใจของผู้รับบริการสำนักหอสมุด ซึ่งผลการประเมินความพึงพอใจของบริการฝึกอบรม ประจำปี 2565 พบว่า มีคะแนนเฉลี่ย 4.07 อยู่ในระดับ มาก ซึ่งน้อยกว่าผลการประเมินความพึงพอใจของบริการฝึกอบรม ประจำปี 2564 มีคะแนนเฉลี่ย 4.28 อยู่ในระดับ มากที่สุด และใกล้เคียงกับผลการประเมินความพึงพอใจของบริการฝึกอบรม ประจำปี 2563 มีคะแนนเฉลี่ย 4.06 อยู่ในระดับ มาก ซึ่งคาดการณ์ได้ว่าการฝึกอบรมในรูปแบบออนไลน์อันเนื่องมาจากสถานการณ์โควิดที่ทำให้รูปแบบการฝึกอบรมเปลี่ยนแปลงไป ความพร้อมของอุปกรณ์ของผู้เรียนที่แตกต่างกัน อาจทำให้ความพึงพอใจในการเข้ารับการฝึกอบรมลดน้อยลง ซึ่งฝ่ายบริการสารสนเทศจะปรับปรุงรูปแบบและเนื้อหาในการฝึกอบรมเพื่อสร้างคุณค่าและความพึงพอใจให้ดียิ่งขึ้นต่อไป